ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 16/2558เรื่อง การยื่นคําขออนุญาต เอกสาร หรือหลักฐานสําหรับการเสนอขายตราสารหนี้ที่ออกใหม่ และรายงานที่เกี่ยวข้อง\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552 เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552 ข้อ 6 ประกอบกับข้อ 7 ข้อ 14 ข้อ 28 ข้อ 31 และข้อ 49 แห่งประกาศคณะกรรมการกํากับตลาดทุน ที่ ทจ. 9/2552 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 13 มีนาคม พ.ศ. 2552 และประกอบกับข้อ 35 และข้อ 36 แห่งประกาศคณะกรรมการกํากับตลาดทุน ที่ ทจ. 9/2552 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 13 มีนาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 30/2557 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ (ฉบับที่ 8) ลงวันที่ 29 กันยายน พ.ศ. 2557 ข้อ 8 ประกอบกับข้อ 9 ข้อ 16 และข้อ 30 แห่งประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552 และประกอบกับข้อ 34 และข้อ 35 แห่งประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 35/2557 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (ฉบับที่ 5) ลงวันที่ 29 กันยายน พ.ศ. 2557 และข้อ 7 ประกอบกับข้อ 4 ข้อ 18 ข้อ 23(5) ข้อ 30(5) และข้อ 34(3) แห่งประกาศคณะกรรมการกํากับตลาดทุน ที่ ทจ. 13/2552 เรื่อง การขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 7/2552 เรื่อง แบบคําขอในการเสนอขายตราสารหนี้ที่ออกใหม่ และการยื่นเอกสาร หลักฐาน หรือรายงานที่เกี่ยวข้อง ลงวันที่ 30 มีนาคม พ.ศ. 2552 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 14/2554 เรื่อง แบบคําขอในการเสนอขายตราสารหนี้ที่ออกใหม่ และการยื่นเอกสาร หลักฐาน หรือรายงานที่เกี่ยวข้อง (ฉบับที่ 2) ลงวันที่ 28 เมษายน พ.ศ. 2554 (3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 10/2555 เรื่อง แบบคําขอในการเสนอขายตราสารหนี้ที่ออกใหม่ และการยื่นเอกสาร หลักฐาน หรือรายงานที่เกี่ยวข้อง (ฉบับที่ 3) ลงวันที่ 5 เมษายน พ.ศ. 2555 (4) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 32/2557 เรื่อง แบบคําขอในการเสนอขายตราสารหนี้ที่ออกใหม่ และการยื่นเอกสาร หลักฐาน หรือรายงานที่เกี่ยวข้อง (ฉบับที่ 4) ลงวันที่ 16 ตุลาคม พ.ศ. 2557ข้อ ๒ ประกาศนี้ให้ใช้บังคับกับการยื่นคําขออนุญาต เอกสาร หรือหลักฐาน สําหรับการเสนอขายตราสารหนี้ที่ออกใหม่ และรายงานที่เกี่ยวข้อง ภายใต้ประกาศดังต่อไปนี้ (1) ประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายตราสารหนี้ที่ออกใหม่ (2) ประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (3) ประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ (4) ประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ข้อ ๓ ให้ผู้มีสิทธิเสนอโครงการที่ประสงค์จะขออนุมัติโครงการแปลงสินทรัพย์เป็นหลักทรัพย์ และนิติบุคคลเฉพาะกิจที่ประสงค์จะเสนอขายหุ้นกู้ที่ออกใหม่ตามโครงการแปลงสินทรัพย์เป็นหลักทรัพย์ร่วมกันยื่นคําขออนุมัติโครงการและคําขออนุญาตเสนอขายหุ้นกู้ที่ออกใหม่ตามหลักเกณฑ์ เงื่อนไข และวิธีการที่กําหนดไว้บนเว็บไซต์ของสํานักงาน ข้อ ๔ ในกรณีดังต่อไปนี้ ให้บริษัทหรือนิติบุคคลเฉพาะกิจดําเนินการให้เป็นไปตามหลักเกณฑ์ เงื่อนไข และวิธีการที่กําหนดไว้บนเว็บไซต์ของสํานักงาน (1) การยื่นคําขออนุญาตเสนอขายตราสารหนี้ที่ออกใหม่ที่ประกาศตามข้อ 2 กําหนดให้ต้องมีการยื่นคําขออนุญาตพร้อมเอกสารหรือหลักฐาน (2) การยื่นข้อมูลเกี่ยวกับลักษณะของตราสารหนี้สําหรับการเสนอขายตราสารหนี้ต่อประชาชนเป็นการทั่วไปและในวงจํากัด (3) การรายงานการชําระหนี้ตามตั๋วเงินก่อนครบกําหนดอายุซึ่งเสนอขายต่อประชาชนเป็นการทั่วไป โดยให้รายงานการชําระหนี้ดังกล่าวต่อสํานักงานภายในสิบห้าวันนับแต่วันสุดท้ายของแต่ละเดือนที่มีการชําระหนี้ (4) การรายงานการไถ่ถอนหุ้นกู้ที่ออกใหม่ตามโครงการแปลงสินทรัพย์เป็นหลักทรัพย์ก่อนครบกําหนดอายุ โดยให้รายงานการไถ่ถอนหุ้นกู้ดังกล่าวต่อสํานักงานภายในสิบห้าวันนับแต่วันที่มีการไถ่ถอน (5) การรายงานการเปลี่ยนแปลงผู้แทนผู้ถือหุ้นกู้ภายหลังการออกหุ้นกู้ ในกรณีที่บริษัทประสงค์จะรายงานการชําระหนี้ตามตั๋วเงินก่อนครบกําหนดอายุซึ่งเสนอขายในวงจํากัด หรือรายงานการไถ่ถอนหุ้นกู้ก่อนครบกําหนดอายุในกรณีอื่นใดนอกจากตามวรรคหนึ่ง บริษัทสามารถดําเนินการรายงานตามหลักเกณฑ์ เงื่อนไข และวิธีการที่กําหนดไว้บนเว็บไซต์ของสํานักงานตามวรรคหนึ่งได้ข้อ ๕ การชําระค่าธรรมเนียมคําขออนุมัติโครงการแปลงสินทรัพย์เป็นหลักทรัพย์ตามข้อ 3 และการชําระค่าธรรมเนียมคําขออนุญาตตามข้อ 4(1) ให้ชําระในวันที่ยื่นคําขอดังกล่าวข้อ ๖ ประกาศนี้ให้ใช้บังคับตั้งแต่วันที่ 6 กรกฎาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 8 เมษายน พ.ศ. 2558 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์